Document ID: 31988R0274

*****
ΚΑΝΟΝΙΣΜΟΣ (ΕΟΚ) αριθ. 274/88 ΤΗΣ ΕΠΙΤΡΟΠΗΣ
της 29ης Ιανουαρίου 1988
για τροποποίηση των κανονισμών (ΕΟΚ) αριθ. 1282/72 και αριθ. 2192/81 όσον αφορά την πώληση βουτύρου σε μειωμένη τιμή για τη χορήγηση ενισχύσεως στην αγορά βουτύρου από το στρατό και τις παρόμοιες μονάδες των κρατών μελών
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 804/68 του Συμβουλίου της 27ης Ιουνίου 1968 περί κοινής οργανώσεως της αγοράς στον τομέα του γάλακτος και των γαλακτοκομικών προϊόντων (1), όπως τροποποιήθηκε τελευταία από τον κανονισμό (ΕΟΚ) αριθ. 3904/87 (2), και ιδίως το άρθρο 6 παράγραφος 7 και το άρθρο 12 παράγραφος 3,
Εκτιμώντας:
ότι ο κανονισμός (ΕΟΚ) αριθ. 1282/72 της Επιτροπής (3), όπως τροποποιήθηκε τελευταία από τον κανονισμό (ΕΟΚ) αριθ. 3812/85 (4), προβλέπει τη δυνατότητα πώλησης σε μειωμένη τιμή, στο στρατό και σε άλλες παρόμοιες μονάδες των κρατών μελών, βουτύρου που αγοράζεται σύμφωνα με το άρθρο 6 παράγραφος 1 του κανονισμού (ΕΟΚ) αριθ. 804/68· ότι η εφαρμογή του κανονισμού αυτού ανεστάλη από τον κανονισμό (ΕΟΚ) αριθ. 2192/81 της Επιτροπής (5), όπως τροποποιήθηκε τελευταία από τον κανονισμό (ΕΟΚ) αριθ. 3812/85· ότι, λαμβάνοντας υπόψη την παρούσα κατάσταση της αγοράς του βουτύρου και τη σημασία των δημοσίων αποθεμάτων, αποδεικνύεται σκόπιμο να επαναληφθεί η δυνατότητα πωλήσεως βουτύρου και το δημόσιο απόθεμα στο στρατό και στις παρόμοιες μονάδες, χωρίς ωστόσο να ανασταλεί η δυνατότητα χορηγήσεως της ενισχύσεως που προβλέπεται από τον κανονισμό (ΕΟΚ) αριθ. 2192/81, και να καθοριστεί εκ νέου η τιμή πωλήσεως του βουτύρου·
ότι θα πρέπει, κατά συνέπεια, να καταργηθεί το άρθρο 6 του κανονισμού (ΕΟΚ) αριθ. 2192/81 και να καθοριστεί εκ νέου το ποσό της ενισχύσεως και επιπλέον να προσαρμοστεί η παράγραφος 3 του άρθρου 2 του ιδίου κανονισμού λαμβάνοντας υπόψη την κατάργηση του κανονισμού (ΕΟΚ) αριθ. 1269/79 του Συμβουλίου (6) και την αναφορά στο νέο κανονισμό (ΕΟΚ) αριθ. 3667/83 του Συμβουλίου της 19ης Δεκεμβρίου 1983 περί συνεχίσεως της εισαγωγής βουτύρου Νέας Ζηλανδίας στο Ηνωμένο Βασίλειο υπό ειδικούς όρους (7), όπως τροποποιήθηκε τελευταία από τον κανονισμό (ΕΟΚ) αριθ. 2335/86 (8)·
ότι η Επιτροπή Διαχειρίσεως Γάλακτος και Γαλακτοκομικών Προϊόντων δεν διατύπωσε γνώμη εντός της προθεσμίας που καθορίστηκε από τον πρόεδρός της,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Ο κανονισμός (ΕΟΚ) αριθ. 1282/72 τροποποιείται ως εξής:
1. Στο άρθρο 2, οι όροι «141 λογιστικές μονάδες» αντικαθίστανται από τους όρους «180,5 ECU».
2. Το άρθρο 5 αντικαθίσταται από το ακόλουθο κείμενο:
«Άρθρο 5
Στην περίπτωση κατά την οποία η αγορά πραγματοποιείται με ενδιάμεσο, η παράδοση του βουτύρου εξαρτάται από την σύσταση εγγυήσεως που προορίζεται να εξασφαλίσει την εκτέλεση των πρωτογενών απαιτήσεων σχετικά με την παράδοση στον στρατό και τις παρόμοιες μονάδες και την ανάληψη από τις τελευταίες. Η εγγύηση ισούται με το ποσό της μειώσεως της τιμής αγοράς που προκύπτει από την εφαρμογή του άρθρου 2 αυξημένη κατά 15 ECU /100 χιλιόγραμμα.»
3. Στο άρθρο 8:
- η αναφορά στον κανονισμό (ΕΟΚ) αριθ. 974/71 αντικαθίσταται από εκείνη στον κανονισμό (ΕΟΚ) αριθ. 1677/75,
- το δεύτερο εδάφιο καταργείται.
Άρθρο 2
Ο κανονισμός (ΕΟΚ) αριθ. 2192/81 τροποποιείται ως εξής:
1. Στο άρθρο 2, η παράγραφος 3 αντικαθίσταται από το ακόλουθο κείμενο:
«3. Η ενίσχυση που αναφέρεται στο άρθρο 1 παράγραφος 1 δεν μπορεί να υπολογιστεί αθροιστικά, όσον αφορά το Ηνωμένο Βασίλειο, με τη μείωση της ειδικής εισφοράς που αναφέρεται στο άρθρο 3 παράγραφος 1 του κανονισμού (ΕΟΚ) αριθ. 3667/83 του Συμβουλίου (*).
Για το σκοπό αυτό, το ποσό αυτής της ενισχύσεως μειώνεται κατά το ποσό της μειώσεως της ειδικής εισφοράς.
(*) ΕΕ αριθ. L 366 της 28. 12. 1983, σ. 16.»
2. Το άρθρο 6 καταργείται.
Άρθρο 3
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 29 Ιανουαρίου 1988.

Labels: 3
17
19
5